
[bookmark: _Ref38341330][bookmark: _Toc59334717][bookmark: _Toc61422120]VISPĀRĪGĀ INFORMĀCIJA

1.1. [bookmark: _Toc59334718][bookmark: _Toc61422121]Iepirkuma identifikācijas numurs: VDA 2026/10
1.2. Iepirkums tiek veikts saskaņā ar Publisko iepirkuma likuma (turpmāk  – Likums) 9. pantā noteiktajām prasībām un šī nolikuma (turpmāk – Nolikums) nosacījumiem.
1.3. [bookmark: _Toc59334719][bookmark: _Toc61422122]Pasūtītājs 
	[bookmark: _Ref57698581]Pasūtītāja nosaukums:
	Ventspils valstspilsētas pašvaldības iestāde “Ventspils domes administrācija”

	Adrese:
	Jūras iela 36, Ventspils, LV-3601

	Reģistrācijas numurs:
	90000051970

	Tālruņa numurs:
	63601137

	E-pasta adrese:
	marketings@ventspils.lv

	Kontaktpersona:
	Ventspils valstspilsētas pašvaldības iestādes “Ventspils domes administrācija” Mārketinga un tūrisma nodaļas vadītājs Raitis Roze 

	Pircēja profila adrese:
	https://www.eis.gov.lv/EKEIS/Supplier/Organizer/17347 



1.4. Tiesības piedalīties iepirkumā ir jebkurai fiziskai vai juridiskai persona, šādu personu apvienībai jebkurā to kombinācijā, kas attiecīgi piedāvā tirgū sniegt iepirkuma priekšmetam atbilstošus pakalpojumus (turpmāk – Pretendents). 
1.5. Iepirkuma norisi nodrošina Ventspils valstspilsētas pašvaldības Iepirkumu komisija (turpmāk - Komisija).
1.6. Saziņa un informācijas apmaiņas kārtība
1.6.1. Iepirkuma dokumenti ir šis Nolikums un tā pielikumi (turpmāk - Iepirkuma dokumenti):
1.6.1.1. Pielikums Nr. 1 – Pretendenta pieteikums dalībai Iepirkumā;
1.6.1.2. Pielikums Nr. 2 – Darba uzdevums;
1.6.1.3. Pielikums Nr. 3 – Finanšu piedāvājums.
1.6.1.4. Pielikums Nr. 4 – Iepirkuma līguma projekts.
1.6.2. Pasūtītājs nodrošina brīvu un tiešu elektronisku pieeju Iepirkuma dokumentiem Valsts reģionālās attīstības aģentūras mājaslapā pieejamās Elektronisko iepirkumu sistēmas (turpmāk – EIS) interneta vietnē https://www.eis.gov.lv/EKEIS/Supplier/Organizer/17347. 
1.6.3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā Iepirkuma dokumentu saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

1.6.4. Ja Pretendents ir laikus (ne vēlāk kā 4 (četras) dienas pirms piedāvājuma iesniegšanas termiņa beigām) EIS pieprasījis papildus informāciju par Iepirkuma dokumentācijā iekļautajām prasībām, Pasūtītājs to sniedz 3 (trīs) darba dienu laikā. Pasūtītājs ievieto šo informāciju (jautājums un atbilde) interneta vietnē https://www.eis.gov.lv/EKEIS/Supplier/Organizer/17347, kurā ir publicēta informācija par iepirkumu. 
1.6.5. Pasūtītāja skaidrojumi Iepirkuma dokumentu sakarā ir Iepirkuma dokumentu neatņemama sastāvdaļa un tie ir saistoši ieinteresētajiem Pretendentiem. 
1.6.6. Informācijas apmaiņa starp Pasūtītāju un ieinteresētajiem piegādātājiem notiek saskaņā ar Likuma 9. panta sesto daļu un 38. pantu, tikai EIS. Atbildes uz jautājumiem, kas tiks uzdotas ārpus EIS, netiks sniegtas.
1.7. [bookmark: _Toc63860912][bookmark: _Ref90868378][bookmark: _Toc98233103][bookmark: _Toc59334724]Informācija par iepirkuma priekšmetu
1.7.1. Informatīvo uzlīmju maketēšana, drukāšana un uzlīmēšana uz autobusiem, uzlīmju noņemšana (turpmāk – Iepirkums) saskaņā ar Darba uzdevumu (Pielikums Nr. 2).
1.7.2. CPV kods: 79820000-8 (Ar iespieddarbiem saistītie pakalpojumi), papildus CPV kods: 22459100-3 (Reklāmas uzlīmes un sloksnes).
1.7.3. Iepirkuma līguma izpildes termiņš: līdz 2027.gada 31.decembrim.
1.7.4. Iepirkuma līguma izpildes vieta – Latvijas Republikas teritorija, konkrēta adrese tiek saskaņota tieši pirms pasūtījuma izpildes.
1.7.5. Pretendents drīkst iesniegt tikai 1 (vienu) piedāvājumu par Iepirkuma priekšmeta pilnu apjomu, vienā variantā. Pretendenti, kas iesniegs piedāvājumus vairākos variantos, tiks izslēgti no tālākas dalības Iepirkumā.
1.7.6. Priekšapmaksa netiek paredzēta.

1.8. Piedāvājumu sagatavošana, noformēšana un iesniegšana
1.8.1. Pretendents sagatavo, noformē un iesniedz piedāvājumu saskaņā ar Iepirkuma dokumentiem.
1.8.2. Piedāvājumi konkursā ir iesniedzami tikai ELEKTRONISKI, izmantojot EIS e-konkursu apakšsistēmu. 
1.8.3. Sagatavojot piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām Word formātā, aizpildot rindas, šūnas, ailes un kolonnas, Pretendents neveic izmaiņas minēto veidlapu struktūrā (nedzēš/nepievieno rindas, kolonnas, šūnas un ailes, nemaina rindās vai kolonnās iestrādātās formulas).
1.8.4. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
1.8.5. Piedāvājuma dokumentus paraksta Pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
1.8.6. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus Piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.8.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.8.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”.
1.8.9. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno Ministru kabineta 2000. gada 22. augusta noteikumos Nr. 291 ”Kārtība, kādā apliecināmi dokumentu tulkojumi valsts valodā” noteiktajā kārtībā apliecināts tulkojums latviešu valodā. Par dokumentu tulkojuma atbilstību oriģinālam atbild Pretendents.
1.8.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājumā pievienotās datnes nedrīkst būt bojātas, neatbilstoši modificētas vai kļūdaini šifrētas. Piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Gadījumā, ja piedāvājums saturēs kādu no šajā punktā minētajiem riskiem, tas netiks izskatīts.
1.8.11. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. 
1.8.12. Ja dokumenti nebūs sagatavoti, noformēti un parakstīti atbilstoši Nolikuma prasībām, Komisija izvērtēs iesniegto dokumentu noformējuma trūkumu būtiskumu un to ietekmi uz iespēju izvērtēt Pretendenta atbilstību Nolikuma prasībām pēc būtības un lems par piedāvājuma tālāku izskatīšanu.
1.8.13. Piedāvājuma iesniegšanas termiņš ir skatāms EIS e-konkursu apakšsistēmā un Iepirkumu uzraudzības biroja tīmekļvietnes paziņojumā par līgumu.
1.8.14. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.8.15. Pretendents līdz piedāvājumu iesniegšanas termiņa beigām var atsaukt iesniegto piedāvājumu, izmantojot EIS pieejamos rīkus. 
1.9. Piedāvājumu atvēršana
1.9.1. [bookmark: _Hlk161067847]Piedāvājumi tiks atvērti EIS e-konkursu apakšsistēmā https://www.eis.gov.lv/EKEIS/Procurement/178170 un Iepirkumu uzraudzības biroja tīmekļvietnes paziņojumā par līgumu norādītajā termiņā.
1.9.2. Pasūtītājs piedāvājumu atvēršanas laikā publicē EIS izveidoto Pretendentu un to iesniegto piedāvājumu apkopojumu (Pretendenta nosaukums, piedāvājuma iesniegšanas datums un laiks, un finanšu piedāvājumā norādītā vērtējamā cena). 

ATLASES UN KVALIFIKĀCIJAS PRASĪBAS PRETENDENTAM IEPIRKUMĀ
	Nr. 
p. k.
	Prasības pretendentiem
	Iesniedzamie dokumenti

	2.1. 
	Pretendentam jāiesniedz pieteikums.
	1. Pretendentam jāiesniedz Pretendenta piedāvājuma pieteikums, kas sagatavots un aizpildīts atbilstoši Iepirkuma Nolikumam pievienotajai formai (Nolikuma 1. pielikums). 
1. Piedāvājumam jāpievieno pilnvara, ja piedāvājumu paraksta persona, kurai nav Latvijas Republikas Uzņēmumu reģistrā vai atbilstošā reģistrā ārvalstīs nostiprinātas paraksta  tiesības pārstāvēt Pretendentu. 
1. Ja Piedāvājumu iesniedz Pretendents, kas ir personu apvienība, Pretendents piedāvājuma pieteikumā norāda visus personu apvienības dalībniekus. Pieteikumu paraksta visi personu apvienības dalībnieku personas ar pārstāvības tiesībām, kas iekļauti personu apvienībā, bet citus dokumentus – atbilstoši personu apvienības dalībnieku savstarpējās vienošanās nosacījumiem vai pilnvarā norādītajām tiesībām.

	2.2.
	Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas Uzņēmumu reģistrā vai līdzvērtīgā iestādē ārvalstīs. Ja Pretendents ir fiziskā persona, tad tam jābūt reģistrētam kā saimnieciskās darbības veicējam vai komersantam. 
	a) Par Latvijā reģistrētu Pretendentu informācija tiks pārbaudīta Latvijas Republikas Uzņēmuma reģistra informācijas sistēmā vai Valsts ieņēmumu dienesta Nodokļu maksātāju reģistrā (ja Pretendents ir fiziskā persona).
b) Ārvalstī reģistrētam Pretendentam jāiesniedz reģistrācijas faktu apliecinošs dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts) vai jānorāda atsauce uz publiski pieejamu resursu, no kura var pārliecināties par reģistrācijas faktu.

	2.3. 
	Uz Pretendentu, kā arī uz Likuma 42. panta trešās daļas 1., 2 un 3. punktā minētajām personām, nedrīkst būt attiecināmi Likuma 42. panta otrās daļas 1., 2., 3., 4. un 11.punktā minētie izslēgšanas iemesli. 
	a) Pasūtītājs pārbauda saskaņā ar Likuma 9. panta devītās daļas nosacījumiem.
b) Ārvalstīs reģistrētam vai patstāvīgi dzīvojošam Pretendentam pēc Pasūtītāja pieprasījuma 10 (desmit) darba dienu laikā jāiesniedz attiecīgās kompetentās institūcijas izziņa, kas apliecina, ka uz to neattiecas nolikuma 2.3.punktā noteiktie izslēgšanas nosacījumi.
c) Ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms to iesniegšanas dienas.

	2.4.
	Uz Pretendentu, tā valdes vai padomes locekli, patieso labuma guvēju[footnoteRef:2], pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, nedrīkst būt noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavēs līguma izpildi. [2:  fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē.] 

	a) Pasūtītājs pārbauda Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījumu neesamību saskaņā ar 11.1 panta trešajā un ceturtajā daļā noteikto un sekojošās datu bāzēs: https://www.sankcijas.fid.gov.lv; https://www.sanctionsmap.eu/#/main un https://sanctionssearch.ofac.treas.gov/.
b) Ziņas par Latvijas Republikā reģistrētu Pretendentu Komisija iegūst no Latvijas Republikas Uzņēmumu reģistra normatīvajos aktos noteiktajā kārtībā. Ja par Pretendenta patiesā labuma guvējiem šāda informācija nav pieejama publiskās datu bāzēs, Pretendents norāda Pretendenta patieso labuma guvēju Pretendenta pieteikuma veidnē (Pielikums Nr. 1) vai iesniedz dokumentus, kas pamato apliecinājumu, ka patieso labuma guvēju noskaidrot nav iespējams.
c) Ārvalstī reģistrēts Pretendents, kuram būtu piešķiramas līguma slēgšanas tiesības, iesniedz attiecīgās ārvalsts kompetentās institūcijas izziņu, kurā norādītas šajā punktā paredzētajai pārbaudei nepieciešamās ziņas par Pretendentu, tai skaitā ziņas par Pretendenta patieso labuma guvēju. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
d) Gadījumā, ja tiks konstatēts, ka uz Pretendentu attiecas iepriekš minētās sankcijas, Komisija pieaicinās ekspertus, kas vērtēs to ietekmi uz iepirkuma līguma izpildi.
e) Komisijai ir tiesības pieprasīt Pretendentam iesniegt aktuālu informāciju par subjektiem, par kuriem veicama pārbaude, un apliecināt iepriekš iesniegta vai izdota dokumenta atbilstību pašreizējai situācijai. Pretendentam ir jāiesniedz pieprasītā informācija 10 (desmit) dienu laikā no pieprasījuma nosūtīšanas dienas. Ja pieprasītā informācija netiek iesniegta Komisijas noteiktajā termiņā, Pretendents tiek izslēgts no dalības iepirkumā.
f) Ja uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas iepirkumā.

	2.5. 
	Ja piedāvājumu dalībai Iepirkumā iesniedz personu apvienība, tad Nolikuma 2.1. – 2.3. punkts ir attiecināms uz katru personu apvienības dalībnieku. Iepirkuma nolikuma 2.4., 2.6., 2.7. punkts ir attiecināms uz personu apvienību kopumā. 
	Personu apvienībai jāiesniedz visu personu apvienības dalībnieku parakstīts apliecinājums, ka uzvaras gadījumā 10 (desmit) darba dienu laikā no rezultātu saņemšanas personu apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai noslēgs sabiedrības līgumu, par to rakstiski informējot Pasūtītāju un vienu noslēgtā līguma eksemplāru (oriģināls vai kopija, ja tiek uzrādīts oriģināls) iesniegs Pasūtītājam.

	2.6. 
	Ja Pretendents balstās uz trešo personu iespējām, tad Pretendents pierāda, ka viņa rīcībā būs attiecīgie resursi. 
	Personas, uz kuras iespējām Pretendents balstās, rakstisks apliecinājums par piedalīšanos Iepirkumā, kā arī apliecinājums nodot Pretendenta rīcībā līguma izpildei nepieciešamos resursus, gadījumā, ja ar Pretendentu tiks noslēgts iepirkuma līgums.

	2.7.
	Pretendents iepriekšējo 3 (trīs) gadu laikā (no 2023. gada līdz piedāvājumu iesniegšanas dienai):
·  vismaz 1 (viena) līguma/pasūtījuma ietvaros ir veicis sabiedriskā transporta (autobusu, mikroautobusu, tramvaju, vilcienu vai līdzvērtīga pasažieru pārvadājumu transporta) vai cita komerctransporta aplīmēšanu pilnā ciklā, kas ietver informatīvo/reklāmas uzlīmju maketēšanu, drukāšanu, uzlīmēšanu, kur kopējā aplīmētā platība ir bijusi vismaz 20 m², tajā skaitā vismaz viena lielformāta uzlīme bija ne mazāka kā 2 m²;
· vismaz 1 (viena) līguma/pasūtījuma ietvaros ir veicis sabiedriskā transporta (autobusu, mikroautobusu, tramvaju, vilcienu vai līdzvērtīga pasažieru pārvadājumu transporta) vai cita komerctransporta informatīvo/reklāmas uzlīmju noņemšanu, kur kopējā noņemtā platība ir bijusi vismaz 20 m², tajā skaitā vismaz viena lielformāta uzlīme bija ne mazāka kā 2 m².
	Pieredzes apraksts, norādot informāciju, kas apliecina Pretendenta atbilstību Nolikuma 2.7. punkta prasībām, Pretendenta piedāvājuma pieteikumā (Nolikuma Pielikums Nr. 1), pievienojot pakalpojumu saņēmēju pozitīvas atsauksmes par katru Pieredzes aprakstā norādīto līgumu/pasūtījumu, kas apliecina sniegto pakalpojumu atbilstību nolikuma 2.7.punktā izvirzītajām prasībām. 
Pretendents var apliecināt atbilstību arī ar citiem dokumentiem. Iesniegtajos dokumentos jābūt norādītai visai nepieciešamajai informācijai, kas apliecina Pretendenta kvalifikācijas atbilstību prasībām.
Ja pakalpojumi sniegti Ventspils valstspilsētas pašvaldības iestādei “Ventspils domes administrācija” un uzrādīti Nolikuma Pielikumā Nr.1 – atsauksmi nav nepieciešams iesniegt.





FINANŠU PIEDĀVĀJUMS

	Nr. 
p. k.
	Prasības pretendentiem
	Iesniedzamie dokumenti

	3.1.
	Pretendentam jānorāda piedāvātās cenas (bez PVN) par visu Iepirkuma apjomu, kas ietver Darba uzdevumā (Pielikums Nr. 2) minētos darbus, kā arī visas šo darbu veikšanai nepieciešamās izmaksas, kā arī maksājumus, nodevas un nodokļus, izņemot PVN.
	Pretendenta piedāvātā līgumcena bez PVN (Nolikuma pielikums Nr.3,4. tabula) jānorāda EIS iepirkuma finanšu piedāvājuma ievadlaukā “Līgumcena”.
Jāiesniedz Finanšu piedāvājums, saskaņā ar Nolikuma Pielikumu Nr. 3.
Sagatavojot Finanšu piedāvājumu, jāievēro Darba uzdevumā norādītās prasības. 
Ja Pretendents piedāvā materiālu ekvivalentus, Pretendents Finanšu piedāvājumā norāda precīzi piedāvātos materiālus un pievieno piedāvājumā dokumentus, kas sniedz pietiekamu informāciju par piedāvātā ekvivalenta kvalitāti, pamatojot, ka piedāvājumā piedāvātais materiāls ir ekvivalents un tā kvalitātes rādītāji ir tādi paši vai labāki par norādītajiem. Informācijai jābūt tik detalizētai, lai Pasūtītājs varētu izvērtēt, vai piedāvātais materiāls tiešām ir ekvivalents. Ekvivalences pierādīšana ir Pretendenta, nevis Pasūtītāja pienākums. 



PRETENDENTU PIEDĀVĀJUMU ATBILSTĪBAS PĀRBAUDE UN VĒRTĒŠANA

1.10. Pretendenta atlasi, piedāvājuma atbilstības pārbaudi un piedāvājuma izvēli nodrošina Komisija Iepirkuma dokumentos paredzētajā kārtībā un atbilstoši Nolikuma prasībām, vērtēšanas kritērijiem un pieņemot lēmumus par Pretendenta atbilstību atlases un kvalifikācijas prasībām, par finanšu piedāvājuma atbilstību Pasūtītāja prasībām, par Pretendenta kompetenci un spējām nodrošināt līgumsaistību izpildi un piedāvājuma izvēli.
1.11. Komisija lēmumus pieņem slēgtā sēdē.
1.12. Ja Komisija konstatē, ka informācija, ko Pretendents sniedzis, lai apliecinātu atbilstību paredzētajiem pretendentu atlases un kvalifikācijas noteikumiem, ir neskaidra vai nepilnīga vai trūkst kāda dokumenta, Komisija pieprasa, lai Pretendents, vai kompetenta institūcija Komisijas noteiktajā termiņā, kas ir samērīgs ar šādas informācijas vai dokumenta sagatavošanai un iesniegšanai nepieciešamo laiku, izskaidro vai papildina minēto informāciju vai dokumentu vai iesniedz trūkstošo dokumentu. Ja Komisija ir pieprasījusi izskaidrot vai papildināt Pretendenta piedāvājumā iesniegto informāciju, bet Pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tā rīcībā esošās informācijas.
1.13. Ja Komisija konstatē, ka Pretendenta iesniegtais finanšu piedāvājums ir neskaidrs vai tajā ir acīmredzamas pārrakstīšanās kļūdas, Komisija ir tiesīga pieprasīt, lai Komisijas noteiktajā termiņā tiek izskaidrota vai papildināta finanšu piedāvājumā iekļautā informācija un novērstas acīmredzamas pārrakstīšanās kļūdas.
1.14. Ja Pretendenta dokumenti nebūs sagatavoti, noformēti vai parakstīti atbilstoši šī Nolikuma prasībām, Komisija izvērtēs iesniegto dokumentu noformējuma trūkumu būtiskumu un to ietekmi uz iespēju izvērtēt Pretendenta atbilstību nolikuma prasībām pēc būtības, un lems par piedāvājuma tālāku izskatīšanu.
1.15. Komisija izslēdz no turpmākās atlases Pretendentu, kurš nav iesniedzis visus Nolikuma 3. punktā minētos dokumentus un/vai informāciju vai neatbilst kvalifikācijas prasībām.
1.16. Komisija vērtēs tikai to Pretendentu piedāvājumus, kuri sagatavoti, noformēti un iesniegti atbilstoši Iepirkuma dokumentu prasībām, kā arī to Pretendentu piedāvājumus, kuri ir izturējuši atlasi. 
1.17. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram pēc Finanšu piedāvājuma pārbaudes atbilstoši nolikuma 4.9., 4.10. un 4.11.punktā noteiktajam ir viszemākā piedāvātā līgumcena.
1.18. Komisija pārbauda, vai Pretendentu finanšu piedāvājumā nav aritmētisko kļūdu. Ja konstatēta aritmētiskā kļūda, tā tiek labota. Par kļūdu labojumu Komisija paziņo Pretendentam, kura piedāvājumā kļūdu labojums tika veikts. Vērtējot Finanšu piedāvājumu, Komisija ņem vērā labojumus.
1.19. Ja Komisija kāda Pretendenta piedāvājumā konstatē nepamatoti lēta piedāvājuma pazīmes, tā pirms šī piedāvājuma iespējamās noraidīšanas rakstveidā pieprasa detalizētu paskaidrojumu par cenu veidošanās apstākļiem, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Ja Pretendents nevar Pasūtītāja noteiktajā termiņā pierādīt cenu veidošanās pamatotību, Komisijai ir tiesības noraidīt piedāvājumu, kā nepamatoti lētu.
1.20. Komisija piešķir iepirkuma līguma slēgšanas tiesības saimnieciski izdevīgākajam piedāvājumam, nosakot zemāko līgumcenu EUR bez pievienotās vērtības nodokļa (PVN).
1.21. Ja vismaz 2 (diviem) piedāvājumiem cenas par 1 (vienu) gabalu kopā ir vienādas, par uzvarētāju tiks noteikts tas Pretendents, kurš piedāvājis zemākas izmaksas Finanšu piedāvājuma “A” sadaļas pozīcijā “Starppilsētu autobusu uzlīmju maketēšana, drukāšana un uzlīmēšana uz autobusiem (aplīmēta autobusa aizmugure)”. Ja arī šīs cenas būs vienādas, uzvarētājs tiks noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš. Izlozes laiks un datums pēc pretendenta lūguma netiek mainīts. Pretendentam ir tiesības, bet ne pienākums piedalīties izlozē. Izlozes process tiek dokumentēts.
1.22. [bookmark: _Ref480366054]Komisija attiecībā uz izvēlēto Pretendentu, kuram būtu piešķiramas līguma slēgšanas tiesības, veic pārbaudi saskaņā ar Likuma 9. panta devīto daļu un Starptautisko un Latvijas Republikas nacionālo sankciju likuma 11.1 pantu. Attiecībā uz ārvalstī reģistrētu vai pastāvīgi dzīvojošu Pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem, Komisija pieprasīs, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas Likuma 42. panta otrās daļas 1., 2., 3., 4. un 11.punktā noteiktie gadījumi. Termiņu izziņu iesniegšanai Komisija noteiks ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniegs minēto izziņu, Komisija to izslēgs no dalības Iepirkumā.
1.23. Ja Pretendents būtu izslēdzams no Iepirkuma, pamatojoties uz Likuma 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā.
1.24. Gadījumā, ja Pretendents, kurš atzīts par uzvarētāju, atsauc savu piedāvājumu tā spēkā esamības laikā, vai atteiksies slēgt līgumu ar Pasūtītāju vai neparakstīs to 10 (desmit) kalendāro dienu laikā no uzaicinājuma saņemšanas, Komisija lemj par līguma tiesību piešķiršanu Pretendentam, kurš piedāvājis nākamo saimnieciski visizdevīgāko piedāvājumu, vai Pasūtītājs pieņem lēmumu par iepirkuma pārtraukšanu.
1.25. Gadījumā, ja neviens piedāvājums neatbildīs Nolikuma prasībām, vai arī Iepirkumam nebūs iesniegts neviens piedāvājums, Komisija pieņems lēmumu izbeigt Iepirkumu bez uzvarētāja noteikšanas.
1.26. Pasūtītājs ir tiesīgs pārtraukt Iepirkumu jebkurā tā posmā līdz līguma noslēgšanai, ja tam ir objektīvs pamatojums.
1.27. Pasūtītājs informēs visus Pretendentus par Iepirkuma rezultātiem saskaņā ar Likuma 9. panta trīspadsmitās un četrpadsmitās daļas nosacījumiem.



IEPIRKUMA LĪGUMA NOSLĒGŠANA

1.28. Līgums ar Iepirkuma uzvarētāju tiks slēgts, ņemot vērā Likuma prasības.
1.29. Uzvarētājam ir pienākums noslēgt līgumu 10 (desmit) kalendāro dienu laikā pēc tam, kad no Pasūtītāja saņemts pieprasījums (Pasūtītājs iesniedzis Pretendentam parakstīšanai līguma projektu). 
1.30. Grozījumi noslēgtajā līgumā var tikt veikti līgumā un Likuma 61. pantā paredzētajos gadījumos.
1.31. Ja par uzvarētāju šajā iepirkumā tiks noteikta personu apvienība, 10 (desmit) darba dienu laikā no rezultātu saņemšanas, personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.


Pielikums Nr. 1
Iepirkuma Nr. VDA 2026/10 nolikumam

[bookmark: _Hlk30508594]PRETENDENTA PIETEIKUMS DALĪBAI IEPIRKUMĀ

	Pretendents:
	

	Reģistrācijas Nr./personas kods:
	

	Patiesā labuma guvējs/-i:
	

	Pretendenta juridiskā adrese:
	

	Tālruņa numuri:
	

	e-pasts:
	



Apliecinu, ka atbilstam:
	
	mikro[footnoteRef:3] [3:  Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro] 

	vai
	
	mazā[footnoteRef:4] [4:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;] 

	vai 
	
	vidējā[footnoteRef:5] [5:  Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.] 

	uzņēmuma statusam


             (atbilstošo atzīmēt)
Pretendenta vārdā ar šo pieteikumu piesakāmies piedalīties iepirkumā „Informatīvo uzlīmju maketēšana, drukāšana, uzlīmēšana un noņemšana no sabiedriskajiem autobusiem”, ar identifikācijas numuru VDA 2026/10, un:
1. apliecinām, ka ar iepirkuma dokumentu prasībām esam iepazinušies, un pret tajās izvirzītajiem noteikumiem nav nekādu pretenziju;
2. apliecinām, ka visas piedāvājumā sniegtās ziņas ir pilnīgas un patiesas;
3. apstiprinām, ka pretendents ir rīcībspējīga un tiesībspējīga persona, lai slēgtu līgumu;
4. piedāvājuma derīguma termiņš ir 3 (trīs) mēneši pēc piedāvājuma iesniegšanas beigu termiņa, bet, ja mūsu piedāvājums tiks atzīts par izdevīgāko, līdz iepirkuma līguma noslēgšanas brīdim;
5. apliecinām, ka iepriekšējo 3 (trīs) gadu laikā (no 2023. gada līdz piedāvājumu iesniegšanas termiņa beigām) pretendentam ir pieredze atbilstoši Nolikuma 2.7. punkta prasībām:
	Nr. p.k.
	Pasūtītājs
	Gads
	Transporta līdzekļa veids un transporta pakalpojuma sniedzēja nosaukums, ja tas atšķiras no pasūtītāja
	Attiecīgā līguma/pasūtījuma ietvaros veiktie darbi (norādīt visus: maketēšana / drukāšana / uzlīmēšana / noņemšana)
	Aplīmēto transportlīdzekļu skaits
	Kopējā aplīmētā platība (m²)
	Lielākās atsevišķās uzlīmes platība (m²)

	1.
	
	
	
	
	
	
	

	2. ..
	
	
	
	
	
	
	


* papildus jāiesniedz pozitīvu pieredzi apliecinoši dokumenti (piemēram, pasūtītāja pozitīvu atsauksmi par izpildītiem pakalpojumiem, pieņemšanas-nodošanas aktu vai citus apliecinājumus) par apliecinājumā norādīto līgumu/pasūtījumu.
6. apliecinām, ka piedāvājums sagatavots un iesniegts atbilstoši Iepirkuma dokumentu prasībām, ka piedāvātajās cenās ietvertas visas tās izmaksas, kādas nepieciešamas pakalpojuma izpildei, un uzvaras gadījumā tas ir saistošs un apņemos to izpildīt pilnībā;
7. apliecinām, ka pretendents ir iepazinies ar Darba uzdevumu, tas tam ir saprotams un izpildāms, kā arī pretendents ir gatavs sniegt pakalpojumus atbilstoši Darba uzdevuma prasībām;
8. pakalpojumi tiks izpildīti Darba uzdevumā noteiktajos termiņos;
9. apņemamies nodrošināt, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
10. pēc piedāvājumu iesniegšanas termiņa beigām piedāvājums netiks grozīts.

11. Apliecinājums par neatkarīgi izstrādātu piedāvājumu:
Ar šo, sniedzot izsmeļošu un patiesu informāciju, Pretendents attiecībā uz konkrēto iepirkuma procedūru apliecina, ka:
11.1. Pretendents ir iepazinies un piekrīt šī apliecinājuma saturam.
11.2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
11.3. Pretendenta iepirkuma piedāvājumu ir parakstījusi/šas Pretendenta pilnvarotā/ās persona/as.
11.4. Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām.
11.5. Pretendentam ne ar vienu konkurentu nav bijusi saziņa attiecībā uz:
11.5.1. cenām;
11.5.2. cenas aprēķināšanas metodēm, faktoriem (apstākļiem) vai formulām;
11.5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
11.5.4. tādu piedāvājuma iesniegšanu, kas neatbilst iepirkuma prasībām; 
11.5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
11.6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
11.7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Pretendentam var tikt piemērota izslēgšana no dalības iepirkuma procedūra.

 


______________________________________________
/personas ar tiesībām pārstāvēt Pretendentu vārds, uzvārds, paraksts, ieņemamais amats/

[bookmark: _Toc241904315][bookmark: _Hlk161309013]Pielikums Nr. 2
Iepirkuma Nr. VDA 2026/10  nolikumam

[bookmark: _Hlk159576999]DARBA UZDEVUMS
[bookmark: _Hlk62485089]Iepirkuma nosaukums: Informatīvo uzlīmju maketēšana, drukāšana, uzlīmēšana un noņemšana no sabiedriskajiem autobusiem
Iepirkuma identifikācijas numurs: VDA 2026/10

1. Izpildītājam kvalitatīvi un pilnā apjomā jāveic šādi uzdevumi:
1.1. Informatīvo uzlīmju dizaina un maketu izstrāde;
1.2. informatīvo uzlīmju drukāšana;
1.3. informatīvo uzlīmju uzlīmēšana uz sabiedriskajiem autobusiem;
1.4. uzlīmēto informatīvo uzlīmju noņemšana.

2. Informatīvo uzlīmju apjoms:
	#
	Autobusa tips
	Aplīmējamā zona
	Plānotais autobusu skaits**
	Aptuvenā viena autobusa informatīvo uzlīmju aplīmējamā platība (m2)*

	1
	2
	3
	4
	5

	[bookmark: _Hlk62637121]A
	Starppilsētu lielais autobuss
	aizmugure
	5
	5 

	B
	Starppilsētu mazais autobuss
	aizmugure
	5
	3,5

	C
	Valstspilsētas mazais autobuss
	aizmugure
	20
	3,5


* Katra autobusa uzlīmju laukuma apjoms var mainīties atkarībā no informatīvas uzlīmes dizaina un autobusa modeļa Piemēram, iespējamā platība starppilsētu lielajam autobusam plānota robežās no 3 līdz 5m2. 
** Pasūtītājam ir tiesības mainīt autobusu skaitu atkarībā no Pasūtītāja budžeta iespējām.

3. Prasības dizaina un maketu izstrādei:
3.1. Izpildītājs izstrādā vienotu dizainu visiem autobusu uzlīmju veidiem, ievērojot Pasūtītāja norādījumus, vizuālās identitātes prasības un iesniegtos materiālus.
3.2. Pasūtītājs nodod Izpildītājam aplīmējamo autobusu sarakstus, t.sk. norādot autobusu modeļus. Nepieciešamības gadījumā Izpildītājs 3 (trīs) darba dienu laikā no informācijas saņemšanas veic maketēšanas darbiem nepieciešamo autobusu uzmērīšanu un fotofiksāciju klātienē. Uzmērīšana un fotofiksācija var tikt veikta vienā vai vairākās kārtās atbilstoši autobusu pieejamībai.
3.3. Autobusu uzlīmju maketi jāizstrādā ne vēlāk kā 5 (piecu) darba dienu laikā no attiecīgā autobusa uzmērīšanas (ja tāda veikta) un maketēšanas darbiem nepieciešamo Pasūtītāja materiālu (maketiem izmantojamo fotoattēlu, tekstu un logo)  nodošanas. 
3.4. Katram autobusam var tikt paredzēts individuāls makets, kas ieturēts vienotā dizainā saskaņā ar Darba uzdevuma 3.1 apakšpunktu, atbilstoši Pasūtītāja vajadzībām (iespējamais autobusu skaits norādīts Darba uzdevuma 2.punktā).
3.5. Maketi jāizstrādā augstā izšķirtspējā, atbilstoši lielformāta drukas prasībām.
3.6. Izpildītājs sagatavo uzlīmju maketu vizualizācijas (demo versijas), attēlojot uzlīmes uz konkrētā autobusa modeļa un nodod tās saskaņošanai Pasūtītājam.
3.7. Maketi sagatavojami:
3.7.1. mērogā 1:10 ar izšķirtspēju līdz 500 dpi, vai mērogā 1:1 ar izšķirtspēju līdz 50 dpi;
3.7.2. CMYK krāsu režīmā;
3.7.3. PDF formātā, kas piemērots lielformāta drukai, kopā ar nepieciešamajiem griešanas failiem;
3.7.4. vizualizācijas – JPG, PNG vai līdzvērtīgā formātā un faila izmērs nedrīkst pārsniegt 2 MB;
3.7.5. Faila nosaukumā jānorāda autobusa identifikators vai numurs.
3.8. Pasūtītājs 5 (piecu) darba dienu laikā izvērtē iesniegto maketu un sniedz atzinumu vai komentārus. Makets uzskatāms par saskaņotu pēc Pasūtītāja rakstiska apstiprinājuma saņemšanas
3.9. Izpildītājs nodrošina maketu precizēšanu atbilstoši Pasūtītāja norādījumiem bez papildu samaksas. 
3.10. Pasūtītāja saskaņoto maketu atkārtota izmantošana, sagatavošana drukai un drukas failu nodošana drukāšanai līguma darbības laikā netiek uzskatīta par papildu pakalpojumu.
3.11. Pēc samaksas veikšanas Pasūtītājam pāriet visas Autora atsavināmās mantiskās autortiesības uz iepirkuma līguma ietvaros izstrādātajiem dizainiem, maketiem, vizualizācijām un citiem saistītajiem materiāliem bez termiņa, teritorijas vai izmantošanas veida ierobežojumiem, ciktāl to pieļauj spēkā esošie normatīvie akti.
4. Prasības informatīvo uzlīmju drukāšanai, uzlīmēšanai un noņemšanai:
4.1. Informatīvajām uzlīmēm ir jābūt ekspluatējamām ne mazāk kā 17 mēnešus. 
4.2. Informatīvajām uzlīmēm jābūt piemērotām ekspluatācijai uz autobusiem – pielāgotām ārējās vides faktoriem un regulārai autobusu mazgāšanai:
4.2.1. Uz logiem līmējamajai plēvei jābūt perforētai un paredzētai uzlīmēšanai avārijas izejas logiem saskaņā ar CSDD prasībām. Izmantojamā līmplēve: Orajet 3675, Mactac JT 5817 PUV, Contra Vision HD vai ekvivalents. Stikliem paredzētajām uzlīmēm izmantojama UV tintes
4.2.2. Uz virsbūves izmantojama polimēra līmplēve liektām virsmām ilgtermiņa izmantošanai āra apstākļos, izmantošanai uz sabiedriskā transporta - aplīmēšanai un nolīmēšanai nebojājot autotransporta virsmu. Izmantojamā līmplēve: Orajet 6351, Arlon DPF 4600, Avery MPI 2804 vai ekvivalents. Virsbūvei jāizmanto UV tintes bez lamināta vai solventās tintes ar piemērotu laminātu viegli liektām virsmām;
4.2.3. Firmas rekvizītu uzlīmēm izmantojama līmplēve, kas paredzēta liektām virsmām ilgtermiņa (vairāku gadu) izmantošanai āra apstākļos.
4.2.4.  Ja Pretendents piedāvā materiālu ekvivalentus, Pretendents norāda piedāvājumā precīzi Pretendenta piedāvātie materiāli un informāciju par piedāvātajiem materiāliem. Informācijai jābūt tik detalizētai, lai Pasūtītājs varētu izvērtēt, vai piedāvātais materiāls tiešām ir ekvivalents, ekvivalences pierādīšana ir Pretendenta, nevis Pasūtītāja pienākums. 
5. Darba veikšanai (uzlīmju uzlīmēšanai un nolīmēšanai) piemērotas telpas nodrošina Pasūtītājs. Darbi veicami ārpus autobusu darba laika – no plkst.18:00 līdz plkst. 06:00, kā arī dienas laikā, par to iepriekš vienojoties ar Pasūtītāju.
6. Pasūtītājs nodrošina autobusu nomazgāšanu pirms uzlīmju uzlīmēšanas laikā no plkst. 09:00 līdz plkst. 01:00, atkarībā no autobusu pieejamības. Nepieciešamības gadījumā Izpildītājam jāveic virsmas sagatavošanu, attaukošanu, attīrīšanu no darvas pilieniem vai autobusu firmas rekvizītu uzlīmēm, kā arī mitruma noņemšanu no aplīmējamo autobusu virsbūvēm un virsmu pirms informatīvo uzlīmju uzlīmēšanas.
7. Izpildītājs pirms katra autobusa aplīmēšanas veic rūpīgu autobusu virsbūvju krāsojuma, stiklojuma fotofiksāciju, lai fiksētu to stāvokli pirms uzlīmju uzlīmēšanas.
8. Autobusu uzlīmju drukāšana un uzlīmēšana tiek veikta pa kārtām atbilstoši autobusu pieejamībai un Pasūtītāja norādījumiem.
8.1.  Pasūtītājam ir tiesības nodot autobusus aplīmēšanai vairākās kārtās visā līguma darbības laikā.
8.2.  Izpildītājs nodrošina attiecīgās kārtas uzlīmju izgatavošanu un uzlīmēšanu ne vēlāk kā 2 (divu) nedēļu laikā no Pasūtītāja paziņojuma par konkrēto autobusu vai autobusu grupas pieejamību aplīmēšanai.
8.3.  Autobusu uzmērīšana, fotofiksācija un maketu izstrāde var tikt veikta pirms attiecīgo autobusu nodošanas aplīmēšanai, ja Pasūtītājs nodrošina piekļuvi autobusiem.
9. [bookmark: _Hlk62029173][bookmark: _Hlk10017163]Uzlīmju noņemšanas darbi tiek veikti pēc Pasūtītāja pieprasījuma (saskaņotā termiņā), nepārsniedzot līgumā noteikto izpildes termiņu. Izpildītājs informē Pasūtītāju par pilnīgu uzlīmju noņemšanu. 
10. Izpildītājs ir atbildīgs par bojājumiem autobusu krāsojumam, stiklojumam vai citām virsmām, kas radušies nekvalitatīvas uzlīmju uzlīmēšanas vai noņemšanas rezultātā, un novērš tos par saviem līdzekļiem.

Sagatavots
Ventspilī, 2026.gada 11.jūnijā


Pielikums Nr. 3
Iepirkuma Nr. VDA 2026/10 nolikumam
[bookmark: _Hlk159577027]
FINANŠU PIEDĀVĀJUMA FORMA

Iepirkuma nosaukums: Informatīvo uzlīmju maketēšana, drukāšana, uzlīmēšana un noņemšana no sabiedriskajiem autobusiem
Iepirkuma identifikācijas numurs: VDA 2026/10

A. Starppilsētas lielo autobusu uzlīmju maketēšana, drukāšana, uzlīmēšana uz autobusiem (aplīmēta autobusa aizmugure) un to noņemšana
Izmantojamā līmplēve _________________ (norādīt)
1.tabula
	Nr.p.k.
	Veicamais darbs
	Laukums (m2)*
	Cena par 1 m2 (EUR/m2)
	Cena par 1 gab.  (EUR)

	1
	2
	3
	4
	5=3*4

	1. 
	Maketēšana**
	-
	-
	

	2.
	Līmplēves apdrukāšana
	5 m2
	
	

	3.
	Līmplēves uzlīmēšana
	5 m2
	
	

	4.
	autopārvadātāja firmas logo un rekvizītu uzlīmju izgatavošana
	1 m2
	
	

	5.
	autopārvadātāja firmas logo un rekvizītu uzlīmju uzlīmēšana
	1 m2
	
	

	6.
	Uzlīmju noņemšana 
	6 m2
	
	

	Kopā cena par 1 gabalu bez PVN
	

	PVN 21%
	

	Kopā cena par 1 gabalu ar PVN
	


*Norādītā laukuma platība noteikta tikai piedāvājumu vērtēšanai. Iepirkuma līguma izpildes laikā maksa par pakalpojumiem tiek veikta par faktisko laukuma platību. Katra autobusa uzlīmju laukuma apjoms var mainīties atkarībā no izvietotās informatīvas uzlīmes dizaina un autobusa modeļa modifikācijas. Iespējamā platība plānota robežās no 3 līdz 5m2. 
** Maketēšanas izmaksās tiek iekļauta arī autobusu uzmērīšana, fotofiksācija, ja tāda ir nepieciešama maketēšanas darbu veikšanai, dizaina izstrāde, maketu sagatavošana drukai, vizualizāciju sagatavošana, korekciju veikšana pēc Pasūtītāja norādījumiem, kā arī visas citas ar maketu izgatavošanu saistītās izmaksas. 
 
B. Starppilsētas mazo autobusu uzlīmju maketēšana, drukāšana, uzlīmēšana uz autobusiem (aplīmēta autobusa aizmugure) un to noņemšana
Izmantojamā līmplēve _________________ (norādīt)
2.tabula
	Nr.p.k.
	Veicamais darbs
	Laukums (m2)*
	Cena par 1 m2 (EUR/m2) 
	Cena par 1 gab.  (EUR)

	1
	2
	3
	4
	5=3*4

	1. 
	Maketēšana**
	-
	-
	

	2.
	Līmplēves apdrukāšana
	3,5 m2
	
	

	3.
	Līmplēves uzlīmēšana
	3,5 m2
	
	

	4.
	autopārvadātāja firmas logo un rekvizītu uzlīmju izgatavošana
	0.5 m2
	
	

	5.
	autopārvadātāja firmas logo un rekvizītu uzlīmju uzlīmēšana
	0.5 m2
	
	

	6.
	Uzlīmju noņemšana 
	4 m2
	
	

	Kopā cena par 1 gabalu bez PVN
	

	PVN 21%
	

	Kopā cena par 1 gabalu ar PVN
	


*Norādītā laukuma platība noteikta tikai piedāvājumu vērtēšanai. Iepirkuma līguma izpildes laikā maksa par pakalpojumiem tiek veikta par faktisko laukuma platību. Katra autobusa uzlīmju laukuma apjoms var mainīties atkarībā no izvietotās informatīvas uzlīmes dizaina un autobusa modeļa modifikācijas. 
** Maketēšanas izmaksās tiek iekļauta arī autobusu uzmērīšana, fotofiksācija, ja tāda ir nepieciešama maketēšanas darbu veikšanai, dizaina izstrāde, maketu sagatavošana drukai, vizualizāciju sagatavošana, korekciju veikšana pēc Pasūtītāja norādījumiem, kā arī visas citas ar maketu izgatavošanu saistītās izmaksas. 


C. Valstspilsētas mazo autobusu uzlīmju maketēšana, drukāšana, uzlīmēšana uz autobusiem (aplīmēta autobusa aizmugure) un to noņemšana
Izmantojamā līmplēve _________________ (norādīt)
3.tabula
	Nr.p.k.
	Veicamais darbs
	Laukums (m2)*
	Cena par 1 m2 (EUR/m2) 
	Cena par 1 gab.  (EUR)

	1
	2
	3
	4
	5=3*4

	1. 
	Maketēšana**
	-
	-
	

	2.
	Līmplēves apdrukāšana
	3,5 m2
	
	

	3.
	Līmplēves uzlīmēšana
	3,5 m2
	
	

	4.
	autopārvadātāja firmas logo un rekvizītu uzlīmju izgatavošana
	0.5 m2
	
	

	5.
	autopārvadātāja firmas logo un rekvizītu uzlīmju uzlīmēšana
	0.5 m2
	
	

	6.
	Uzlīmju noņemšana 
	4 m2
	
	

	Kopā cena par 1 gabalu bez PVN
	

	PVN 21%
	

	Kopā cena par 1 gabalu ar PVN
	


*Norādītā laukuma platība noteikta tikai piedāvājumu vērtēšanai. Iepirkuma līguma izpildes laikā maksa par pakalpojumiem tiek veikta par faktisko laukuma platību. Katra autobusa uzlīmju laukuma apjoms var mainīties atkarībā no izvietotās informatīvas uzlīmes dizaina un autobusa modeļa modifikācijas. 
** Maketēšanas izmaksās tiek iekļauta arī autobusu uzmērīšana, fotofiksācija, ja tāda ir nepieciešama maketēšanas darbu veikšanai, dizaina izstrāde, maketu sagatavošana drukai, vizualizāciju sagatavošana, korekciju veikšana pēc Pasūtītāja norādījumiem, kā arī visas citas ar maketu izgatavošanu saistītās izmaksas. 


D. Piedāvājam nodrošināt uzlīmju maketēšanu, drukāšanu, uzlīmēšanu un noņemšanu par kopējo līgumcenu:
4.tabula
	Nr.
	Autobusu veids/pakalpojums
	Aptuvenā viena autobusa informatīvo uzlīmju aplīmējamā platība (m2)*
	Plānotais autobusu skaits*
	Cena EUR bez PVN par vienu autobusu (saskaņā ar A, B un C sadaļu 5.kolonnu)
	Summa, EUR bez PVN

	1
	2
	3
	4
	5
	6=5x4

	A.
	Starppilsētu lielais autobuss 
	5
	5
	
	

	B
	Starppilsētu mazais autobuss 
	3,5
	5
	
	

	C 
	Valstspilsētas mazais autobuss
	3,5
	20
	
	

	
	Līgumcena EUR, bez PVN:
	


*Plānotais apjoms noteikts tikai piedāvājumu vērtēšanai. Iepirkuma līguma izpildes laikā maksa par pakalpojumiem tiek veikta par faktisko pakalpojumu apjomu (gan m2, gan autobusu skaita ziņā). 

______________________________________________
/personas ar tiesībām pārstāvēt Pretendentu vārds, uzvārds, paraksts, ieņemamais amats/


Pielikums Nr. 4
Iepirkuma Nr. VDA 2026/10 nolikumam
LĪGUMA PROJEKTS
par informatīvo uzlīmju maketēšanu, drukāšanu, uzlīmēšanu un noņemšanu no sabiedriskajiem autobusiem
Pasūtītāja līguma Nr. 1-91/____
Izpildītāja līguma Nr. __________

Ventspilī, dokumenta datums
 ir tā elektroniskās parakstīšanas datums

Ventspils valstspilsētas pašvaldības iestāde “Ventspils domes administrācija”, reģ. Nr. 90000051970, tās vadītāja Kaspara Vitenberga personā, kurš darbojas uz iestādes nolikuma pamata, turpmāk – Pasūtītājs, no vienas puses, un __________________________, reģ. Nr. __________________, tās __________________________ personā, kurš darbojas uz __________________________ pamata, turpmāk – Izpildītājs, no otras puses, turpmāk kopā – Puses,
saskaņā ar Pasūtītāja iepirkuma “Informatīvo uzlīmju maketēšana, drukāšana, uzlīmēšana un noņemšana no sabiedriskajiem autobusiem” ar identifikācijas Nr. VDA 2026/10 rezultātiem, noslēdz šādu līgumu, turpmāk – Līgums:
1. Līguma priekšmets
1.1. Pasūtītājs uzdod un Izpildītājs, atbilstoši Līgumā, tā pielikumos un iepirkuma dokumentācijā noteiktajām prasībām, apņemas kvalitatīvi, savlaicīgi un pilnā apjomā veikt Pasūtītāja informatīvo uzlīmju dizaina un maketu izstrādi, sagatavošanu drukai, drukāšanu, uzlīmēšanu uz sabiedriskajiem autobusiem un uzlīmju noņemšanu no sabiedriskajiem autobusiem (turpmāk – Pasūtījums).
1.2. Pasūtījums izpildāms saskaņā ar Darba uzdevumu (Līguma Pielikums Nr. 1) un Izpildītāja iesniegto finanšu piedāvājumu (Līguma Pielikums Nr. 2).
1.3. Pasūtījums ietver maketēšanai nepieciešamo autobusu uzmērīšanu un fotofiksāciju, ja tāda nepieciešama maketu izstrādei, dizaina sagatavošanu un saskaņošanu ar Pasūtītāju, maketu vizualizāciju sagatavošanu, maketu sagatavošanu lielformāta drukai, drukas failu sagatavošanu, uzlīmju drukāšanu, autobusu virsmu sagatavošanu uzlīmju uzlīmēšanu, uzlīmju noņemšanu un citus darbus, kas nepieciešami Pasūtījuma kvalitatīvai izpildei.
1.4. Pasūtījums var tikt izpildīts vairākās kārtās atbilstoši sabiedrisko autobusu pieejamībai un Pasūtītāja norādījumiem. Pasūtītājam ir tiesības nodot autobusus aplīmēšanai vairākās kārtās visā Līguma darbības laikā.
1.5. Pasūtītājs negarantē Līguma Pielikumā Nr. 2 norādītā plānotā pakalpojumu apjoma pilnīgu izmantošanu un ir tiesīgs pasūtīt mazāku pakalpojumu apjomu atbilstoši faktiskajai nepieciešamībai, sabiedrisko autobusu pieejamībai un Pasūtītājam pieejamajam finansējumam.

2. Līguma izpildes termiņi
2.1. Līgums stājas spēkā ar brīdi, kad abas Puses to ir parakstījušas, un darbojas līdz 2027. gada 31. decembrim.
2.2. Izpildītājs veic maketēšanas darbiem nepieciešamo autobusu uzmērīšanu un fotofiksāciju 3 (trīs) darba dienu laikā no Pasūtītāja paziņojuma saņemšanas dienas, ja Pasūtītājs nodrošina piekļuvi attiecīgajiem autobusiem.
2.3. Uzmērīšana un fotofiksācija pirms maketu sagatavošanas, ja tāda ir nepieciešama, var tikt veikta vienā vai vairākās kārtās atbilstoši autobusu pieejamībai.
2.4. Izpildītājs iesniedz Pasūtītājam attiecīgo uzlīmju maketus un vizualizācijas izskatīšanai ne vēlāk kā 5 (piecu) darba dienu laikā no attiecīgā autobusa uzmērīšanas, ja tāda veikta, un attiecīgā maketa izstrādei nepieciešamo Pasūtītāja materiālu saņemšanas dienas.
2.5. Pasūtītājs 5 (piecu) darba dienu laikā pēc maketa un vizualizācijas saņemšanas tos izskata un sniedz Izpildītājam komentārus vai rakstisku apstiprinājumu. Makets uzskatāms par saskaņotu pēc Pasūtītāja rakstiska apstiprinājuma saņemšanas.
2.6. Ja Pasūtītājs sniedz komentārus vai norādes par nepieciešamiem precizējumiem, Izpildītājs veic attiecīgos precizējumus bez papildu samaksas. Precizējumu veikšanas termiņu Puses saskaņo, ņemot vērā precizējumu apjomu un Pasūtījuma izpildes grafiku.
2.7. Attiecīgās kārtas uzlīmju drukāšana un uzlīmēšana veicama ne vēlāk kā 2 (divu) nedēļu laikā no Pasūtītāja paziņojuma par konkrētā autobusa vai autobusu grupas pieejamību aplīmēšanai, ja attiecīgie maketi ir saskaņoti.
2.8. Pasūtītājs par nepieciešamību veikt uzlīmju noņemšanas darbus paziņo Izpildītājam vismaz 10 (desmit) darba dienas iepriekš. Uzlīmju noņemšanas darbi tiek veikti pēc Pasūtītāja pieprasījuma Pušu saskaņotā termiņā, bet ne vēlāk kā līdz 2027. gada 31. decembrim.
2.9. Ja Pasūtītājs kavē Līgumā noteikto materiālu nodošanu, maketu izskatīšanu, autobusu pieejamības nodrošināšanu vai citu no Pasūtītāja atkarīgu darbību izpildi, attiecīgie Izpildītāja saistību izpildes termiņi tiek pagarināti par attiecīgo kavējuma laiku, Pusēm par to savstarpēji vienojoties.

3. Līguma summa un apmaksas kārtība
3.1. Pakalpojumu cenas par Pasūtījuma kvalitatīvu un atbilstoši Līguma nosacījumiem izpildi noteiktas Līguma Pielikumā Nr. 2.
3.2. Līguma maksimālā summa Līguma darbības laikā nedrīkst pārsniegt EUR __________ (________________________ euro, __ centi) bez pievienotās vērtības nodokļa, pievienotās vērtības nodoklis 21% apmērā EUR __________ (________________________ euro, __ centi), kopā EUR __________ (________________________ euro, __ centi).
3.3. Norēķini par Pasūtījumu tiek veikti par faktiski izpildīto pakalpojumu apjomu, piemērojot Līguma Pielikumā Nr. 2 norādītos vienību izcenojumus.
3.4. Maketēšanas, drukāšanas un uzlīmēšanas darbus Pasūtītājs apmaksā 10 (desmit) darba dienu laikā pēc attiecīgās darbu kārtas pieņemšanas-nodošanas akta abu Pušu parakstīšanas un atbilstoša Izpildītāja rēķina saņemšanas.
3.5. Uzlīmju noņemšanas darbus Pasūtītājs apmaksā 10 (desmit) darba dienu laikā pēc uzlīmju noņemšanas darbu pieņemšanas-nodošanas akta abu Pušu parakstīšanas un atbilstoša Izpildītāja rēķina saņemšanas.
3.6. Izpildītājs strukturētu e-rēķinu (XML formātā, papildus pievienojot rēķina PDF datni), kas satur visu nepieciešamo informāciju par sniegto pakalpojumu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”, par Līgumā paredzētajiem maksājumiem sagatavo un nosūta Pasūtītājam elektroniski uz iestādes oficiālās elektroniskās adreses (e-adreses) apakšadresi EINVOICE@90000051970.
3.7. Līguma summā un Līguma Pielikumā Nr. 2 norādītajos izcenojumos ir iekļautas visas ar Pasūtījuma izpildi saistītās izmaksas, tai skaitā nodokļi, nodevas, materiālu, darbu, transporta, uzmērīšanas, fotofiksācijas, maketēšanas, drukas failu sagatavošanas, drukāšanas, uzlīmēšanas, noņemšanas, virsmu sagatavošanas, defektu novēršanas un citas izmaksas, izņemot pievienotās vērtības nodokli, ja tas piemērojams saskaņā ar normatīvajiem aktiem.


4. Pušu tiesības un pienākumi, Pasūtījuma iesniegšana un izpilde
4.1. Pasūtītājs:
4.1.1. 3 (trīs) dienu laikā pēc Līguma noslēgšanas nodod Izpildītājam maketēšanas darbu veikšanai nepieciešamos materiālus, tai skaitā fotoattēlus, tekstus, logotipus, vizuālās identitātes prasības, norādes par izvietojamo informāciju un citu Pasūtījuma izpildei nepieciešamo informāciju;
4.1.2. nodod Izpildītājam informāciju par aplīmējamiem autobusiem, tai skaitā autobusu identifikatorus vai numurus un autobusu veidus;
4.1.3. nodrošina Izpildītājam piekļuvi autobusiem uzmērīšanas, fotofiksācijas, uzlīmēšanas un noņemšanas darbu veikšanai, ciktāl tas ir atkarīgs no Pasūtītāja;
4.1.4. izskata Izpildītāja iesniegtos maketus un vizualizācijas, sniedz komentārus vai apstiprina tos Līgumā noteiktajā kārtībā;
4.1.5. dod Izpildītājam norādes par nepieciešamiem labojumiem un precizējumiem maketu izstrādes un Pasūtījuma izpildes laikā;
4.1.6. nodrošina autobusu nomazgāšanu pirms uzlīmju uzlīmēšanas Darba uzdevumā noteiktajā kārtībā, ja vien Puses nevienojas citādi;
4.1.7. vai Pasūtītāja norādītās trešās personas veic Pasūtījuma izpildes kontroli un pārbauda veikto darbu kvalitāti;
4.1.8. ja Izpildītājs ir izpildījis Līgumā noteiktās saistības kvalitatīvi, pilnā apjomā un Līgumā noteiktajā kārtībā, paraksta attiecīgo pieņemšanas-nodošanas aktu un samaksā Izpildītājam Līguma 3. punktā noteiktajā kārtībā;
4.1.9. pilnībā norobežo Izpildītāju no trešo personu prasībām par Pasūtītāja iesniegto materiālu un informācijas saturu, ja vien šādas prasības nav radušās Izpildītāja prettiesiskas rīcības vai Līguma noteikumu pārkāpuma dēļ.

4.2. Izpildītājs:
4.2.1. veic Pasūtījumu kvalitatīvi, savlaicīgi, profesionāli un pilnā apjomā saskaņā ar Līgumu, Darba uzdevumu, Finanšu piedāvājumu, Pasūtītāja norādījumiem un piemērojamiem normatīvajiem aktiem;
4.2.2. ja nepieciešams maketēšanas darbu veikšanai, veic autobusu uzmērīšanu un fotofiksāciju klātienē, ievērojot Līgumā noteiktos termiņus un Pasūtītāja norādījumus;
4.2.3. izstrādā vienotu dizainu un attiecīgos maketus atbilstoši Pasūtītāja norādījumiem, vizuālās identitātes prasībām, iesniegtajiem materiāliem un Darba uzdevumam;
4.2.4. sagatavo uzlīmju maketu vizualizācijas, attēlojot uzlīmes uz konkrētā autobusa vai autobusa veida, un nodod tās Pasūtītājam saskaņošanai;
4.2.5. nodod Pasūtītājam saskaņotos drukas maketus PDF formātā un vizualizācijas JPG, PNG vai līdzvērtīgā formātā, ievērojot Darba uzdevumā noteiktās tehniskās prasības;
4.2.6. veic maketu labojumus un precizējumus atbilstoši Pasūtītāja norādījumiem bez papildu samaksas līdz attiecīgā maketa saskaņošanai;
4.2.7. nodrošina Pasūtītāja saskaņoto maketu saglabāšanu līdz visu attiecīgo darbu pabeigšanai. Pasūtītāja saskaņoto maketu atkārtota izmantošana, sagatavošana drukai un drukas failu nodošana drukāšanai Līguma darbības laikā netiek uzskatīta par papildu pakalpojumu;
4.2.8. nodrošina uzlīmju drukāšanu, izmantojot Līguma Pielikumā Nr. 2 norādītos materiālus vai Pasūtītāja iepriekš rakstveidā saskaņotus ekvivalentus, ievērojot Darba uzdevumā noteiktās drukas tehnoloģijas, materiālu un kvalitātes prasības. Materiālu, drukas tehnoloģijas vai citu būtisku tehnisko risinājumu nomaiņa bez Pasūtītāja iepriekšējas rakstiskas saskaņošanas nav pieļaujama;
4.2.9. veic uzlīmju uzlīmēšanu uz sabiedriskajiem autobusiem, ievērojot uzlīmju materiālu ražotāju prasības, Darba uzdevumu, Pasūtītāja norādījumus un profesionālu darbu veikšanas praksi. Uzlīmes uzklājamas bez vizuāli pamanāmiem burbuļiem, krokojumiem, atslāņojumiem, neatbilstošiem salaidumiem vai citiem defektiem, kas samazina uzlīmju vizuālo kvalitāti vai ekspluatācijas īpašības;
4.2.10. pirms katra autobusa aplīmēšanas veic rūpīgu autobusa virsbūves krāsojuma, stiklojuma un citu aplīmējamo virsmu fotofiksāciju, lai fiksētu autobusa stāvokli pirms darbu uzsākšanas;
4.2.11. pēc uzlīmju noņemšanas veic attiecīgā autobusa virsbūves krāsojuma, stiklojuma un citu virsmu fotofiksāciju, lai fiksētu autobusa stāvokli pēc uzlīmju noņemšanas;
4.2.12. veic uzlīmju noņemšanu kvalitatīvi un tādā veidā, lai netiktu bojāta autobusa virsbūve, stiklojums, krāsojums, autopārvadātāja firmas logo, rekvizītu uzlīmes vai citas autobusa virsmas. Pēc uzlīmju noņemšanas autobusa virsmas atstājamas tīras, bez līmes atlikumiem, uzlīmju materiālu paliekām un citiem redzamiem noņemšanas procesa rezultātā radušiem netīrumiem.
4.2.13. nepieciešamības gadījumā veic virsmas sagatavošanu, attaukošanu, attīrīšanu no darvas pilieniem vai autobusu firmas rekvizītu uzlīmēm, kā arī mitruma noņemšanu no aplīmējamo autobusu virsbūvēm un virsmām pirms uzlīmju uzlīmēšanas;
4.2.14. ja pirms darbu uzsākšanas tiek konstatēti autobusa virsbūves, krāsojuma, lakojuma, stiklojuma vai citu aplīmējamo virsmu bojājumi, kas var ietekmēt uzlīmju kvalitāti, noturību vai turpmāku noņemšanu, Izpildītājs par to nekavējoties informē Pasūtītāju un neveic attiecīgos darbus līdz Pušu vienošanās panākšanai par turpmāko darbu izpildi.
4.2.15. garantē uzlīmju kvalitāti un noturību Līgumā noteiktajā garantijas termiņā;
4.2.16. nekavējoties informē Pasūtītāju par jebkādiem apstākļiem, kas var ietekmēt Pasūtījuma izpildes kvalitāti, termiņus vai izmaksas;
4.2.17. ir atbildīgs par autobusu virsbūves krāsas skrāpējumiem, tai skaitā autopārvadātāja firmas logo, virsmas deformējumiem vai autobusa virsmas krāsas noplēšanu, kas izdarīti Izpildītājam līmējot un demontējot iesūtītā Uzlīmju maketa failos norādīto (jauno) līmplēvi, kas nodarīti Izpildītāja vainas dēļ, t.sk. izmantojot nepiemērotu tehnoloģiju. Autopārvadātāja firmas logo bojājumu gadījumā, Izpildītājam jāizmanto Līguma Pielikumā Nr. 2 norādītās līmplēves un jānodrošina to ekspluatācijas ilgtspējību;
4.2.18. Līguma 4.2.17. apakšpunktā minētos defektus novērš par saviem līdzekļiem 10 (desmit) kalendāro dienu laikā pēc to konstatēšanas vai citā Pušu rakstveidā saskaņotā termiņā;
4.2.19. nav atbildīgs par autobusu virsmas kvalitāti, krāsu noturību un iepriekš radušiem bojājumiem, kas konstatējami pirms darbu uzsākšanas veiktajā fotofiksācijā, izņemot gadījumus, kad bojājumi radušies Izpildītāja vainas dēļ.
4.2.20. ja Izpildītājs neveic uzlīmju noņemšanu pilnā apjomā Līgumā noteiktajā vai Pušu saskaņotajā termiņā, Izpildītājs atlīdzina Pasūtītājam tiešos zaudējumus, kas Pasūtītājam radušies šāda kavējuma dēļ, tai skaitā, ja attiecināms, autobusu reklāmas laukumu nomas maksu.
4.2.21. Izpildītājs glabā Līguma 4.2.10. un 4.2.11. apakšpunktos minētās fotofiksācijas vismaz līdz attiecīgās uzlīmes garantijas termiņa beigām un pēc Pasūtītāja pieprasījuma iesniedz tās Pasūtītājam 3 (trīs) darba dienu laikā.

5. Pasūtījuma pieņemšana un nodošana
5.1. Par katru Pasūtījuma izpildes kārtu, kuras ietvaros veikta attiecīgo uzlīmju maketēšana, drukāšana un uzlīmēšana, Puses paraksta pieņemšanas-nodošanas aktu.
5.2. Pieņemšanas-nodošanas aktā par attiecīgo kārtu norāda vismaz darbu izpildes datumu, attiecīgos autobusus, veikto darbu veidus, faktisko apjomu, piemērojamos izcenojumus un informāciju par konstatētajiem trūkumiem, ja tādi ir.
5.3. Par uzlīmju noņemšanas darbu izpildi Puses paraksta atsevišķu pieņemšanas-nodošanas aktu.
5.4. Pasūtītājam ir tiesības nepieņemt nekvalitatīvi vai nepilnīgi izpildītus darbus un noteikt Izpildītājam termiņu trūkumu novēršanai. Šādā gadījumā samaksa par attiecīgajiem darbiem tiek veikta pēc trūkumu novēršanas un attiecīgā pieņemšanas-nodošanas akta parakstīšanas.
5.5. Ja Izpildītājs kvalitatīvi, pilnā apjomā un atbilstoši Pasūtītāja prasībām nav izpildījis ar Līgumu uzliktās saistības, Izpildītājam ir pienākums nekvalitatīvi veiktos darbus vai neveiktos darbus Pasūtītāja noteiktā termiņā izpildīt par saviem līdzekļiem.
5.6. Maketi un vizualizācijas var tikt saskaņoti elektroniski. Pasūtītāja elektroniski nosūtīts apstiprinājums ir uzskatāms par rakstisku maketa saskaņojumu Līguma izpratnē.

6. Autortiesības
6.1. Pēc attiecīgā rēķina apmaksas Izpildītājs atbilstoši Autortiesību likumam nodod Pasūtītājam visas atsavināmās autora mantiskās tiesības uz Līguma ietvaros izstrādātajiem dizainiem, maketiem, vizualizācijām, drukas failiem un citiem ar Pasūtījuma izpildi saistītajiem materiāliem (turpmāk šajā punktā – Darbi).
6.2. Autora mantiskās tiesības tiek nodotas Pasūtītājam bez termiņa, teritorijas, apjoma un izmantošanas veida ierobežojumiem, ciktāl to pieļauj Latvijas Republikas normatīvie akti.
6.3. Pasūtītājam ir tiesības Darbus izmantot pēc saviem ieskatiem, tai skaitā publiskot, publicēt, reproducēt, kopēt, pavairot, pārveidot, pielāgot, izmantot citos materiālos, nodot trešajām personām izmantošanai Pasūtītāja vajadzībām, kā arī izmantot komerciāliem un nekomerciāliem mērķiem.
6.4. Izpildītājs apliecina, ka Līguma ietvaros izstrādātie Darbi nepārkāpj trešo personu autortiesības vai citas tiesības. Ja pret Pasūtītāju tiek celtas trešo personu prasības saistībā ar Izpildītāja radīto Darbu izmantošanu, Izpildītājs atlīdzina Pasūtītājam šādu prasību rezultātā nodarītos tiešos zaudējumus, ciktāl tie radušies Izpildītāja vainas dēļ.
6.5. Pasūtītājs atbild par Izpildītājam iesniegto materiālu, tai skaitā tekstu, fotoattēlu un logotipu, izmantošanas tiesībām, ja vien Puses nevienojas citādi.

7. Garantija
7.1. Izpildītājs garantē uzlīmju kvalitāti, noturību un atbilstību Darba uzdevumā noteiktajām prasībām ne mazāk kā 17 (septiņpadsmit) mēnešus no attiecīgās uzlīmju drukāšanas un uzlīmēšanas darbu kārtas pieņemšanas-nodošanas akta parakstīšanas dienas.
7.2. Garantijas termiņā konstatētie defekti, tai skaitā uzlīmju daļēja atlīmēšanās, neatbilstoša izbalēšana, mehāniski bojājumi, piemēram, plaisāšana, bet ne tikai, kas radušies neatbilstošas drukas, materiālu, uzlīmēšanas tehnoloģijas vai citu Izpildītāja vainas dēļ radušos apstākļu rezultātā, Izpildītājam jānovērš par saviem līdzekļiem 10 (desmit) kalendāro dienu laikā pēc Pasūtītāja paziņojuma saņemšanas vai citā Pušu rakstveidā saskaņotā termiņā. Defektu novēršana ietver bojātās uzlīmes daļas vai visas uzlīmes atkārtotu izgatavošanu, piegādi un uzstādīšanu, ja tas nepieciešams defekta pilnīgai novēršanai.
7.3. Garantija neattiecas uz bojājumiem, kas radušies trešo personu prettiesiskas rīcības, ceļu satiksmes negadījuma, nepārvaramas varas vai tādu apstākļu dēļ, par kuriem Izpildītājs nav atbildīgs.

8. Pušu atbildība
8.1. Puses apņemas izpildīt Līgumā noteiktās savstarpējās saistības kvalitatīvi, korekti un savlaicīgi Līgumā noteiktajā kārtībā un termiņos.
8.2. Ja Pasūtītājs neievēro Līgumā noteikto maksājuma termiņu, Izpildītājs ir tiesīgs aprēķināt līgumsodu 0,5% (nulle, komats, piecu procentu) apmērā no kavētā maksājuma summas par katru nokavēto dienu, bet ne vairāk kā 10% (desmit procentu) apmērā no kavētā maksājuma summas.
8.3. Ja Izpildītājs neievēro Līgumā noteiktos Pasūtījuma vai tā daļas izpildes termiņus, Pasūtītājs ir tiesīgs aprēķināt līgumsodu 0,5% (nulle, komats, piecu procentu) apmērā no kavētās attiecīgās Pasūtījuma daļas vērtības par katru nokavēto dienu, bet ne vairāk kā 10% (desmit procentu) apmērā no kavētās attiecīgās Pasūtījuma daļas vērtības.
8.4. Līgumsoda samaksa neatbrīvo Puses no Līgumā noteikto saistību izpildes.
8.5. Ja Pasūtījuma izpildes gaitā tiek konstatētas kļūdas, kas radušās Pasūtītāja tiešas vainas dēļ vai Pasūtītāja iesniegtajos materiālos, par atkārtotu Pasūtījuma vai tā daļas izpildi maksā Pasūtītājs, ja Puses nevienojas citādi.
8.6. Izpildītājs ir atbildīgs par maketēšanas, drukāšanas, uzlīmēšanas un noņemšanas procesā pieļautajām kļūdām, ja tās radušās Izpildītāja vainas dēļ. Šādā gadījumā par atkārtotu Pasūtījuma vai tā daļas izpildi maksā Izpildītājs.
8.7. Izpildītājs neatbild par Pasūtītāja iesniegto materiālu saturu, ja vien Izpildītājs nav patvaļīgi grozījis attiecīgo saturu vai nav rīkojies pretēji Pasūtītāja norādījumiem.
8.8. Puses atlīdzina viena otrai tiešos zaudējumus, kas radušies Līguma pārkāpuma rezultātā vainīgās Puses rīcības vai bezdarbības dēļ.
8.9. Gadījumos, kad rodas nepārvaramas varas apstākļi, ko Puses nevarēja paredzēt un novērst saprātīgiem līdzekļiem, saistību izpildes laiks tiek pagarināts par periodu, kurā pastāv nepārvaramas varas apstākļi, un Pusei, kurai iestājušies nepārvaramas varas apstākļi, ir pienākums rakstiski paziņot par to otrai Pusei ne vēlāk kā 5 (piecu) darba dienu laikā pēc to sākuma vai beigām.
8.10. Puses nav atbildīgas par savu Līgumā noteikto saistību neizpildi vai termiņa nokavējumu, ja tiek atcelti vai grozīti piemērojamie valsts, pašvaldību vai citu institūciju izdotie normatīvie akti, kas tieši attiecas uz Līguma saistību izpildi un objektīvi ietekmē to izpildi.

9. Līguma darbības termiņš un izbeigšana
9.1. Līgums stājas spēkā ar brīdi, kad abas Puses to parakstījušas, un darbojas līdz Pušu saistību pilnīgai izpildei.
9.2. Puses var izbeigt Līgumu, savstarpēji par to rakstveidā vienojoties.
9.3. Pasūtītājs ir tiesīgs vienpusēji izbeigt Līgumu, rakstveidā par to paziņojot Izpildītājam, ja:
9.3.1. Izpildītājs neveic Pasūtījumu vai atkārtoti nepilda Līgumā noteiktās saistības;
9.3.2. Izpildītājs būtiski pārkāpj Līguma noteikumus un nenovērš pārkāpumu Pasūtītāja noteiktajā termiņā;
9.3.3. zudusi nepieciešamība pēc Pasūtījuma vai tā daļas; šādā gadījumā Puses norēķinās par faktiski kvalitatīvi izpildīto un Pasūtītāja pieņemto Pasūtījuma daļu;
9.3.4. Līguma izpildes laikā Izpildītājam ir piemērotas starptautiskas vai nacionālas sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas, kas kavē vai var kavēt Līguma izpildi.
9.4. Gadījumā, ja Līgums tiek izbeigts pirms termiņa, Puses norēķinās par faktiski kvalitatīvi izpildīto un Pasūtītāja pieņemto Pasūtījuma daļu.

10. Nobeiguma noteikumi
10.1. Visi Līguma pielikumi ir neatņemama Līguma sastāvdaļa.
10.2. Līguma pielikumi ir: 
10.2.1. Pielikums Nr. 1 – Darba uzdevums; 
10.2.2. Pielikums Nr. 2 – Izpildītāja finanšu piedāvājums.
10.3. Visi grozījumi un papildinājumi pie Līguma stājas spēkā pēc tam, kad tie noformēti rakstveidā un tos parakstījušas abas Puses. Grozījumi un papildinājumi pievienojami Līgumam un kļūst par tā neatņemamu sastāvdaļu.
10.4. Pasūtītāja kontaktpersona Līguma izpildes ietvaros ir ________________, tel. _________,  e-pasts – _____________. 
10.5. Izpildītāja kontaktpersona Līguma izpildes ietvaros ir _________, tel. __________,  e-pasts - ______________ . 
10.6. Puses apņemas nekavējoties paziņot otrai Pusei par savas atrašanās vietas, pārstāvju, kontaktpersonu, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. 
10.7. Visi strīdi un domstarpības, kas rodas saistībā ar Līgumu, tā izpildi, grozīšanu, izbeigšanu vai spēkā esamību, tiek risināti savstarpēju pārrunu ceļā. Ja vienošanās netiek panākta, strīds tiek izšķirts Latvijas Republikas tiesā normatīvajos aktos noteiktajā kārtībā.
10.8. Visos jautājumos, kas nav atrunāti Līgumā, Puses vadās pēc Latvijas Republikas normatīvajiem aktiem.
10.9. Līgums sagatavots elektroniski latviešu valodā un parakstīts ar drošu elektronisko parakstu, kas satur laika zīmogu.

11. Pušu juridiskās adreses, maksājumu rekvizīti
	Pasūtītājs
	Izpildītājs

	Ventspils valstspilsētas pašvaldības iestāde “Ventspils domes administrācija”
Jūras iela 36, Ventspils, LV-3601
Vien. reģ. Nr. 90000051970
AS “Luminor Bank”
Kods RIKOLV2XXXX
Konta Nr. _______________

_____________________
Kaspars Vitenbergs
	Nosaukums: __________________________
Adrese: _____________________________
Reģ. Nr.: ____________________________
Banka: ______________________________
Kods: _______________________________
Konta Nr.: ___________________________

_____________________
_____________________

